डेढ़ साल में भी नहीं हुई प्रथम वर्ष की परीक्षा
बरकतउल्ला विश्वविद्यालय (बीयू) की लापरवाही का खामियाजा आयुर्वेद की पढ़ाई कर रहे विद्यार्थियों को भुगतना पड़ रहा है। बीयू की लेटलतीफी के कारण अभी तक बीएएमएस के प्रथम वर्ष के विद्यार्थियों की परीक्षा नहीं हो सकी है। इन विद्यार्थियों ने 2014-15 के सत्र में प्रवेश लिया था और अब 2015-16 का सत्र भी प्रवेश ले चुका है। जबकि पिछले साले के बैच के विद्यार्थियों की परीक्षा अभी बाकी है।
कयास लगाए जा रहे हैं कि क्या दोनों बैच के विद्यार्थी साथ परीक्षा देंगे। विद्यार्थियों का कहना है कि यदि इसी तरह से सेशन चलता रहा तो हमारा साढ़े चार साल का कोर्स छह साल में पूरा हो सकेगा। जबकि कालेज प्रबंधन का तर्क है कि विश्वविद्यालय की तरफ से ढील दी जा रही है। हमारी तैयारी तो पूरी है। पं. खुशीलाल आयुर्वेद महाविद्यालय के प्राचार्य डॉ. उमेश शुक्ला का कहना है कि परीक्षा के लिए फार्म भरवा दिए गए हैं। डेट आते ही परीक्षा आयोजित की जाएगी।
hin_Deva hin_Deva hin_Deva